《乐岁歌》
宋代·赵蕃

早禾登场无余粒，晚禾结穟俱全实。
如闻自入夏秋来，十日一雨晴五日。
去年夏旱秋与同，早禾半获晚禾空。
未云收获告毕工，十家九家愁叹中。
岂知今年有丰殖，父子相安妻反室。
东坡先生故尝言，民自天民天定卹。
我今千里方来归，释担先题乐岁诗。
其谁传似闾里儿，乘时闭籴将安施。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。